भू-राजस्व कर्मियों की हड़ताल जारी
गिरिडीह | 11सूत्री जायज मांगों को लेकर झारखंड राज्य भू-राजस्व एवं भूमि सुधार कर्मचारी महासंघ का अनिश्चितकालीन हड़ताल बुधवार को 19वें दिन भी जारी रहा। अध्यक्षता कर रहे दिनेश मोदी ने हड़ताली कर्मियों को संबोधित करते कहा कि अभी तक का जारी हड़ताल पूर्णत: सफल रहा है। सरकार उनकी मांगों को स्वीकृति नहीं प्रदान करेगी तब तक हड़ताल जारी रहेगा। वहीं सभा में उपस्थित सेवानिवृत्त राजस्व कर्मचारी गोकुल पाठक सेवानिवृत्त प्रधानाध्यापक हिम्मत अली ने भी संबोधित करते उनकी मांगों को जायज ठहराया। कहा कि राज्य सरकार को राज्य महासंघ के पदाधिकारियों को अविलंब वार्ता पर बुलाना चाहिए। हड़ताल जारी रहने से आमलोगों को परेशानी हो रही है। महासंघ के अध्यक्ष रघुनंदन विश्वकर्मा ने कहा कि रघुवर सरकार के उदासीन रवैये एवं हठधर्मिता के कारण जिले के 13 अंचलों अनुमंडल कार्यालयों में बेरोजगारों एवं किसानों का जरूरी प्रमाण पत्र नहीं बन पा रहा है। इस वजह से अराजक स्थिति उत्पन्न होने की संभावना बलवती हो गई है। हड़ताल समाप्त कराए जाने की दिशा में सार्थक कदम उठाया जाए। हड़ताली सभा में जयदेव शर्मा, अलीबक्स मियां, सुजीत कुमार पांडेय, मिहिर कुमार दास, व्रजनंदन चौधरी, प्यारी महतो की उपस्थिति रही।
hin_Deva hin_Deva